
Description automatically generated]   ग्रेडिंग एवं रिपोर्टिंग
अक्सर पूछे जाने वाले प्रश्न

नई ग्रेडिंग नीति कब से प्रभावी होगी?
बोर्ड नीति IHA अकादमिक वर्ष 2022-2023 के शरद-काल में प्रभावी हो जाएगी।

क्या मध्य-आवधिक और/या अंतिम परीक्षाओं की अनुमति रहेगी?
हां, मध्य-आवधिक या अंतिम परीक्षाएं दी जा सकती हैं। यदि ये परीक्षाएं दी गई हों तो मध्य-आवधिक और/या अंतिम परीक्षाओं को किसी गुणक के प्रयोग किए बिना ‘मेजर (मुख्य) आकलन श्रेणी’ में प्रविष्ट किया जाना चाहिए और उनका वही मान होना चाहिए जो अन्य किसी मुख्य आकलन का। 

क्या गृहकार्य की ग्रेडिंग जरूरी है?
नहीं, शिक्षकों को गृहकार्य देने या उसकी ग्रेडिंग करने की जरूरत नहीं है। यदि कोई शिक्षक गृहकार्य की ग्रेडिंग करना चाहे तो छात्र को फीडबैक जरूर दिया जाना चाहिए और उसे ‘प्रैक्टिस (अभ्यास) श्रेणी’ में प्रविष्ट किया जाना चाहिए: ES 15%, MS 10%, और HS 10% 

प्रत्येक 4.5 सप्ताह पर प्रगति रिपोर्ट छात्रों और माता-पिताओं/अभिभावकों के पास कैसे भेजी जाती है?
प्रत्येक 4.5 सप्ताह पर, प्रगति रिपोर्ट इलेक्ट्रॉनिक तरीके से या कागजी प्रतिलिपि के रूप में छात्रों और माता-पिताओं/अभिभावकों के साथ साझा की जा सकती है। यह निर्णय विद्यालय को करना है कि Infinite Campus की जांच के लिए वे छात्रों और माता-पिताओं/अभिभावकों को सूचना भेजना चाहेंगे या प्रगति रिपोर्ट की कागजी प्रतिलिपि उनके घर भेजेंगे। 

छात्रों और माता-पिताओं/अभिभावकों के साथ रिपोर्ट कार्ड कैसे साझा किए जाते हैं?
रिपोर्ट कार्ड्स प्रति वर्ष दो बार, यानी प्रत्येक सेमेस्टर के अंत में, वितरित किए जाएंगे। रिपोर्ट कार्ड की कागजी प्रतिलिपि विद्यालय के 18वें और 36वें सप्ताह में घर भेजी जाएगी।

क्या कोई शिक्षक छूट गए कार्यों के लिए प्वाइंट्स/अंक कम कर सकता है?
विद्यालय और शिक्षक ग्रेड्स के प्रभावित होने से पहले विलंबित/छूटे हुए असाइनमेंट्स को पूरा करने की व्यवस्था कर सद्भावना पूर्ण प्रयास करेंगे। यदि किसी छात्र से कोई निर्देश छूट गया हो तो शिक्षक को चाहिए कि वह छात्र का आकलन किए जाने से पूर्व ही यह सुनिश्चित करने के लिए छात्र के साथ कार्य करे कि वह विषयवस्तु उसे प्रदान की गई है। यदि इसे सुधारने की कोई परिस्थिति हो तो शिक्षक और छात्र दोनों को मिलकर विषयवस्तु की प्रदायगी और छात्र का विद्यार्जन सुनिश्चित करने के लिए समुचित योजना बना लेनी चाहिए। 

यदि अनुपस्थिति के कारण किसी छात्र से काम छूट जाए (माफ किया गया हो या नहीं):
• चूंकि छात्र अनुपस्थित थे, इसलिए उन्हें पूर्ण क्रेडिट पाने के लिए छूटे हुए कार्य को पूरा करने के लिए समान संख्या में दिन उपलब्ध कराए जाएंगे 
• छात्र की अनुपस्थिति के बदले समान संख्या में दिनों के समापन की तिथि के बाद, शिक्षक देरी से किए गए या छूटे हुए कार्य के लिए प्वाइंट/अंक की कटौती आरंभ कर सकते हैं (अधिकतम 25% कटौती)
• यदि कोई छात्र देरी से किए गए या छूटे हुए कार्य को जमा करने में विफल रहता है तो ग्रेड पुस्तिका में शून्य अंक दिया जा सकता है

यदि कोई छात्र उपस्थित है लेकिन कार्य को जमा करने में विफल रहता है: 
• शिक्षक प्वाइंट्स/अंकों में कटौती करना आरंभ कर सकते हैं (अधिकतम 25% कटौती)
• यदि कोई छात्र देरी से किए गए या छूटे हुए कार्य को जमा करने में विफल रहता है तो ग्रेड पुस्तिका में शून्य अंक दिया जा सकता है

क्या कोई शिक्षक शून्य (ज़ीरो) दे सकता है? 
यदि कोई असाइनमेंट, असेसमेंट या कार्य छूट गया है तो उसे Infinite Campus में एक कोड के माध्यम से दर्ज़ किया जा सकता है जिसका मान ‘शून्य’ होता है। हर संभव प्रयास किया जाना चाहिए कि प्रत्येक ग्रेडिंग अवधि से पहले ये शून्य समाप्त हो जाएं। 

ग्रेडिंग नीति ‘स्टैंडर्स मास्टरी फ्रेमवर्क’ (SMF) को कैसे समर्थित करती है?
फुल्टन काउंटी स्कूल्स का मानना है कि स्टैंडर्ड्स में प्रवीणता पाने पर जोर दिया जाना चाहिए न कि छात्र के व्यवहार पर। डिस्ट्रिक्ट ने पहले ही SMF की स्थापना कर दी है, जो छात्रों के सीखने के अनुभव के निजीकरण को सशक्त बनाने में सहायता देने के लिए एक गारंटीशुदा और ठोस पाठ्यक्रम सुनिश्चित करने की दृष्टि से तैयार किया गया साधन-समूह है। नई नीति स्तरों (स्टैंडर्ड्स) के प्राथमिकीकरण को सहारा देती है और विषय-वस्तु लर्निंग मैप्स के अनुरूप है जिसमें ऐसे ज्ञान और कुशलताओं की रूपरेखा तय की गई है, जिन्हें स्टैंडर्ड में प्रवीणता पाने के लिए छात्रों को सीखना जरूरी है। स्टैंडर्ड्स मास्टरी फ्रेमवर्क के बारे में और अधिक जानने के लिए यहां क्लिक करें। 

क्या चीजें पुनःप्राप्त (रिकवर) की जा सकती हैं? 
छात्र ऐसे सभी मेज़र असेसमेंट्स को रिकवर कर सकते हैं जिनमें छात्रों ने 75% से कम अंक प्राप्त किया है। असेसमेंट को 75% के अधिकतम ग्रेड के लिए केवल एक बार रिकवर किया जा सकता है।

क्या K-2 छात्रों के ग्रेड की रिपोर्टिंग 3-12 ग्रेड से अलग ढंग से की जाएगी? 
हां, K-2 के लिए ग्रेड्स की रिपोर्टिंग 4 स्तरों का उपयोग करते हुए अलग ढंग से की जाएगी, जो निम्नांकित प्रतिशतता के अनुरूप हैं, प्रवीणता से आगे, प्रवीणता, प्रवीणता प्राप्त करने की ओर, और अभी भी प्रवीणता नहीं दिखती।

	ग्रेड्स 3-12

	A
	90 और उससे ऊपर

	B
	80-89

	C
	70-79

	F
	69 और उससे कम

	W/(1-100)
	निवर्तित

	P/F
	उत्तीर्ण या अनुत्तीर्ण

	NG
	कोई ग्रेड नहीं

	I
	अपूर्ण

	CR
	क्रेडिट

	NC
	नॉन-क्रेडिट



क्या शिक्षक को एक निश्चित संख्या में मेज़र्स, माइनर्स और प्रैक्टिसेज देने होंगे?
हां। K-12 के सभी छात्रों को, 9 सप्ताहों के दौरान न्यूनतम रूप से प्रति विषय 8 ग्रेड्स प्राप्त होंगे:
2 · मेज़र्स (मुख्य) 3 · माइनर्स (गौण) 3 · प्रैक्टिसेज़ (अभ्यास) 

K-5 कक्षाओं के छात्र जो सप्ताह में 1-2 बार मिलते हैं (कला, शारीरिक शिक्षा, स्वास्थ्य, संगीत, इत्यादि), उन्हें 9 सप्ताहों के अंतर्गत प्रवीणता दर्शाने के लिए न्यूनतम 4 अवसर प्राप्त होंगे:
1 · मेज़र (मुख्य) 1 · माइनर (गौण) 2 · प्रैक्टिस (अभ्यास)

 K-5 कक्षाओं में विज्ञान एवं सामाजिक अध्ययन के छात्रों को 9 सप्ताहों के अंतर्गत प्रवीणता दर्शाने के लिए न्यूनतम 5 अवसर प्राप्त होंगे: 
1 · मेज़र (मुख्य) 2 · माइनर्स (गौण) 2 · प्रैक्टिसेज़ (अभ्यास) 

9-साप्ताहिक पाठ्यक्रम में भाग लेने वाले 6-8 के छात्रों के लिए न्यूनतम 6 ग्रेड्स:
2 · मेज़र (मुख्य) 2 · माइनर (गौण) 2 · प्रैक्टिस (अभ्यास) 

अकादमिक प्रगति के बारे में परिवारों और छात्रों को अद्यतन जानकारी देने के लिए किस प्रकार का संवाद उपलब्ध रहेगा?
छात्र की अकादमिक प्रगति के बारे में छात्रों और माता-पिताओं/अभिभावकों को सूचित किए जाने के सम्बंध में अपेक्षित संवादों की सूची निम्नानुसार है:
• हर 4.5 सप्ताह पर प्रगति रिपोर्ट
[bookmark: _GoBack]• सेमेस्टर के अंत में रिपोर्ट कार्ड्स (18वें और 36वें सप्ताह में) 
• पैरेंट-टीचर कॉन्फ्रेंस फोन के माध्यम से, आभासी (वर्चुअल), या आमने-सामने 

हितधारकों के लिए कौन से संसाधन उपलब्ध हैं? 
जिला नीतिगत परिवर्तनों के बारे में जागरूकता उत्पन्न करने में सहायता करने के लिए सभी हितधारकों के लिए पूरक संसाधन विकसित कर रहा है। आप अपने शिक्षकों को वितरित कर सके ऐसे संसाधनों के लिए कृपया नीचे दी गई सूची देखें: • ग्रेडिंग और रिपोर्टिंग वेबसाइट (यहां क्लिक करें») • प्राथमिक विद्यालय, मध्य विद्यालय, हाई स्कूल इन्फोग्राफिक्स 
• अधूरे, पुनर्प्राप्ति, और अनुपलब्ध/विलंबित कार्य इन्फोग्राफिक
• अक्सर पूछे जाने वाले प्रश्न 
• 14 ग्रेडिंग प्रतिबद्धता फ्लायर
• परिचय वीडियो
• नीति IHA: बोर्ड डॉक्स पर ग्रेडिंग और रिपोर्टिंग

क्या फुल्टन वर्चुअल कोर्स और FAVE समान ग्रेडिंग नीति का पालन करते हैं?
फुल्टन वर्चुअल स्कूल और FAVE योग्यता-आधारित कार्यक्रम हैं और अपनी स्वयं की ग्रेडिंग नीतियों का पालन करते हैं।

मध्य विद्यालय विश्व भाषा के लिए किस ग्रेडिंग वेट का उपयोग किया जाना चाहिए?
वेट पाठ्यक्रम संख्या के अनुसार दिया  जाना चाहिए।

निरंतर उपलब्धि नियत ग्रेडिंग वेट और ग्रेडिंग स्केल को कैसे प्रभावित करती है?
उच्च-स्तरीय पाठ्यक्रम में छात्र/छात्राएं उस पाठ्यक्रम के आधार पर ग्रेड वेट और ग्रेडिंग स्केल का पालन करेंगे जिसमें वे नामांकित है। 

पूर्ण IHF नीति के अवलोकन के लिए यहां क्लिक करें: ग्रेडिंग और रिपोर्टिंग

